גלריית סמלי מחוז הצפון
ערים

| סמל | שימוש | תאריך אימוץ | תיאור |
| --- | --- | --- | --- |
|  | סמל בית שאן | 1983 | מורכב ממגן ועליו מטבע הכולל עץ תמר שנפוץ מאוד בנוף הטבעי של עמק בית שאן שהוא גם הסמל של שבט מנשה שבית שאן נמצאת בנחלתו, גלים כחולים שמסמלים את שפע המים במעיינות באזור, מחתה, שופר, מנורה שהם סמלים יהודיים שנמצאו על רצפת הפסיפס בבית הכנסת בתל אצטבה שמצפון לעיר, תיאטרון רומי וקיר אבן שמסמלים את העתיקות בעיר והרים שמסמלים את הנוף הנשקף מהעיר ומעמק בית שאן. בשולי מטבע שתי כתובות בעברית עתיקה ומודרנית הלקוחות מספר דברים ומדרש מבראשית רבה. |
|  | סמל טבריה | 24 בדצמבר 1957 | מורכב ממגן אשר בתחתיתו שם העיר בעברית, "טבריה", וכולל גלים כחולים, שמסמלים את ים הכנרת, לחופיו יושבת העיר, מזרקה, שמסמלת את מי המרפא בחמי טבריה, וחומות העיר ומאחוריהן מבנים מודרניים, שמסמלים את העיר העתיקה של טבריה ואת חלקיה החדשים של העיר הגדלה. בנוסף מופיעים בסמל שלושה עצי דקל. |
|  | סמל טמרה | 22 בספטמבר 1966 | מורכב ממגן מעוגל, שעליו ציור של שיבולים. בראש הסמל שם העיר בערבית, ולצידו שם העיר בעברית ובאנגלית. |
|  | סמל יקנעם עילית | 28 בדצמבר 1961 | מורכב ממגן ירוק אשר בתחתיתו הכיתוב "עיריית יקנעם" בעברית ובאנגלית. בראש הסמל נמצא ורד שמסמל את "פריחתה" של העיר ממעברה בשנות ה-50 ועד לעיר גדולה. על גבי המגן מופיעים ציורים של בית מגורים, שמסמל את תנופת הבניה בעיר ואת "ההקפדה על בניה איכותית", ושלושה מבני תעשייה שמסמלים את שלושת פארקי התעשייה בעיר ואת היותה "עיר הייטק מובילה". הצבע השולט בסמל, ירוק, מסמל את יקנעם כעיר ירוקה. |
|  | סמל כרמיאל | יולי 1971 | מורכב ממגן לבן בעל מסגרת כחולה אשר בתחתיתו הכיתוב "כרמיאל" בעברית. כלנית, השמש שמסמלת את צמיחתה והתחדשותה של העיר, הרים וסלעים שמסמלים את מיקומה הגאוגרפי של העיר בין הרי הגליל. |
|  | סמל מגדל העמק |  | מורכב ממגן ובו ציור של יישוב על הר הצופה על שדות חרושים, בדומה לאופן בו העיר צופה על השדות בעמק יזרעאל. תחתית הסמל בצורת גלגל שיניים המסמל את התעשייה בעיר. בצידו הימני ענף זית המסמל את השלום. בראש הסמל שם עיריית מגדל העמק. |
|  | סמל מעלות תרשיחא |  | מורכב ממגן זהוב, ובו ציור נוף הכולל אגם מוקף הרים שבתוכה שטה ספינת מפרש. מתוך האגם יוצא לפיד שהוא המוטיב המרכזי בסמל. |
|  | סמל נהריה | 29 בספטמבר 2019 | המוטיב המרכזי בסמל הוא שם העיר בלבן על רקע כחול, צבעי מדינת ישראל, והכחול מסמל את הים הפתוח, שנועד לסמל את החופש בעיר ואת עברה של העיר כעיר נופש. הסמל אינו תחום בצורה הנדסית במטרה לייצג את תחושת החופש בעיר. מעל שם העיר מופיע סיסמת העיר ״החופש לגדול״ בנוסף לשמה באנגלית. הניקוד בשם העיר בסמל מופיע בצורות וצבעים שונים ומסמל את מאפיינים העיר |
|  | סמל נוף הגליל | יוני 2019 | מורכב ממגן בעל שדה לבן, במרכזו איור של פרח אירוס, מעליו צריח וכתר, מתחתיו חומה וגלגל תעשייה בצבע אדום. משני צידי הסמל ענפי זית בדומה לסמל ישראל. בתחתית הסמל שם העיר בעברית ובאנלית. |
|  | סמל נצרת | נובמבר 1955 | מורכב מציור של מעיין מרים ועץ, מעל שם העיר בערבית, עברית ואנגלית. (בתמונה: דגל העיר נצרת שבצידו הימני מתנוסס סמל העיר) |
|  | סמל סח'נין | 31 במאי 2000 | מורכב ממגן עגול, ובמרכזו ציוד של שמש מאחורי הרים הצופים על עמק בו בניין נבנה באמצעות מנוף. מתחת הציור ספר ועט נוצה, משני צידיו גלגל התעשייה וענף זית. |
|  | סמל עכו | 1950 | מורכב ממגן בעל מסגרת אדומה מחולקת לארבעה רבעים, בכל אחד מוטיב אחר שמסמל את העיר, ספינה אדומה שמסמלת את ההיסטוריה של עכו כעיר נמל חשובה, עצי דקל על רקע מבני העיר בצבעי כחול ולבן שמסמלים את נוף העיר, העיר מוקפת חומה וגלי הים בצבעי כחול ולבן שמסמלת את ההיסטוריה של עכו כעיר חשובה ומושבם של שליטים, כמו גם יעד תיירותי חשוב בהווה ומפעל וגלגל שיניים בצבע אדום שמסמלים את התעשייה בעיר. |
|  | סמל עפולה | אוקטובר 1958 | הסמל מורכב ממגן מחולק לשניים באלכסון, חציו התחתון בעל שדה ירוק, וחצי התחתון בעל שדה כתום, בראש המגן ציצה בצורת טרפז הפוך בצבע כתום, ובו רשום שם העיר. החצי הכתום מוטען באיור של עיר על רקע הרים, בדומה לעפולה עצמה. החצי הירוק מוטען בפטיש המכה בסדן ולצידו שיבולת חיטה. בתחת הסמל רשום הכיתוב "עיר יזרעאל", שהוצע כשמה המקורי של העיר. |
|  | סמל צפת | אוקטובר 1958 | מורכב ממלבן בעל ציצה בצורה המשווה לסמל צורה של ספר תורה. צורת הסמל מסמלת את היסטורית העיר כמרכז תורני משמעותי ואחת מארבע ערי הקודש. גוף הסמל מחולק לריבועים באמצעות קווים כפולים, בתוך הריבועים ציורים של ענף זית, לוח צבעים, ציפור וגלים. בראש הסמל מופיע השם "צפת" בצהוב, ומעליו כרובים בצורת פרי רימון. הצבע השולט בסמל הוא כחול כהה. |
|  | סמל קריית שמונה | 2017 | המוטיב המרכזי בסמל הוא הספרה 8 מורכבת מעיגולים ומעגלים בשמונה צבעים שונים, מימין לשם העיר וסיסמת העיר. משמאל לכיתוב נשמר בקטן סמלה הקודם של העיר שאומץ ב-1974 במטרה לסמל את שמירת ערכיה של העיר שליוו אותה בכל שנותיה. בסמל שמונה צבעים, כאשר כל צבע מייצג תחום של "עשייה והתפתחות בעיר": |
|  | סמל שפרעם | 19 במאי 1966 | ציור של מבנה אליו מחוברים שמות העיר בעברית וערבית. |